b'\n_START_ARTICLE_\nEmden\n_START_SECTION_\nIstoric\n_START_PARAGRAPH_\nData exact\xc4\x83 de \xc3\xaenfiin\xc8\x9bare a ora\xc8\x99ului Emden este necunoscut\xc4\x83, dar ora\xc8\x99ul a existat cel pu\xc8\x9bin din secolul al 8-lea. Nume mai vechi ale ora\xc8\x99ului Emden sunt Amuthon, Embda, Emda, Embden._NEWLINE_Ora\xc8\x99ul a fost aproape complet ras de pe fa\xc8\x9ba p\xc4\x83m\xc3\xa2ntului de bombardamentele raidurilor aliate \xc3\xaen timpul celui de-al doilea r\xc4\x83zboi mondial, fiind distruse aproape toate cl\xc4\x83dirile istorice. Cel mai sever bombardament a avut loc la 6 septembrie 1944, c\xc3\xa2nd aproximativ 80% din toate casele din interiorul ora\xc8\x99ului au fost distruse. Reconstruc\xc8\x9bia ora\xc8\x99ului a fost \xc3\xaenceput\xc4\x83 la 6 septembrie 1962, la exact 18 ani de la bombardamente._NEWLINE_Emden a fost un ora\xc8\x99 foarte bogat \xc3\xaen timpul secolului al 17-lea, datorit\xc4\x83 unui num\xc4\x83r mare de imigran\xc8\x9bi din Olanda. Acesta a fost un centru de Protestantism reformat la momentul respectiv, aici fiind tradus\xc4\x83 pentru prima oar\xc4\x83 Biblia \xc3\xaen limba olandez\xc4\x83. \xc3\x8en timpul epocii napoleoniene, Emden \xc8\x99i terenurile din \xc3\xaemprejurimi au f\xc4\x83cut parte din Regatul Olandei._NEWLINE_Industrializarea a \xc3\xaenceput la 1870, cu o moar\xc4\x83 de h\xc3\xa2rtie \xc8\x99i cu un \xc8\x99antier naval. La sf\xc3\xa2r\xc8\x99itul secolului al 19-lea a fost construit un mare canal, Dortmund-Ems, care a leag\xc4\x83 Emden de regiunea Ruhr. Acest lucru a f\xc4\x83cut din Emden principalul port maritim al zonei Ruhr.\n_START_SECTION_\nEconomie\n_START_PARAGRAPH_\nPrincipalele sectoare industriale ale Emden-ului sunt produc\xc8\x9bia de automobile \xc8\x99i construc\xc8\x9biile navale._NEWLINE_Fabrica Volkswagen, unde se construie\xc8\x99te masina VW Passat, are \xc3\xaen jur de 10000 de persoane angajate. De asemenea, Emden este unul dintre cele trei noduri principale pentru transport de ma\xc8\x99ini din Europa (\xc3\xaempreun\xc4\x83 cu Zeebrugge \xc3\xaen Belgia \xc8\x99i Bremerhaven \xc3\xaen Germania). \xc3\x8en 2005, mai mult de 850000 de vehicule au fost importate \xc8\x99i exportate._NEWLINE_\xc8\x98antierul naval Nordseewerke, o filial\xc4\x83 a ThyssenKrupp, este specializat \xc3\xaen submarine, mai mult, el produc\xc3\xaend diferite tipuri de nave pentru transportul de marf\xc4\x83, precum \xc8\x99i nave pentru scopuri speciale, cum ar fi sp\xc4\x83rg\xc4\x83toare de ghea\xc8\x9b\xc4\x83 \xc8\x99i altele._NEWLINE_\xc3\x8en 1973 a fost \xc3\xaenfiin\xc8\x9bat\xc4\x83 Universitatea de \xc8\x98tiinte Aplicate (Fachhochschule), care are \xc3\xaen jur de 3500 studen\xc8\x9bi \xc3\xaenscri\xc8\x99i.'